**ยารักษาเกลื้อน**

**โซเดียมไทโอซัลเฟต**

**ชนิดผงสำหรับละลายน้ำ
สำหรับทา**

**[ชื่อการค้า ปรับตามทะเบียนยา]**

**ยาใช้ภายนอก ห้ามรับประทาน**

1. **ยานี้คือยาอะไร**
	1. **ยานี้มีชื่อว่าอะไร**
* ยานี้มีชื่อว่า โซเดียมไทโอซัลเฟต (sodium thiosulfate)
	1. **ยานี้ใช้เพื่ออะไร**
		+ ยานี้ใช้เพื่อรักษาเกลื้อน
1. **ข้อควรรู้ก่อนใช้ยา**
	1. **ห้ามใช้ยานี้เมื่อไร**
		* เคยแพ้ยานี้ หรือ ส่วนประกอบของยานี้
	2. **ข้อควรระวัง**

**เพื่อความปลอดภัย** **ให้ปรึกษาแพทย์หรือเภสัชกรหากท่านมีภาวะต่อไปนี้**

* + - ตั้งท้อง วางแผนจะตั้งท้อง หรืออยู่ระหว่างให้นมลูก
		- ใช้ยา สมุนไพร หรืออาหารเสริมอื่นอยู่

**“สอบถามแพทย์หรือเภสัชกร**
**ถ้าไม่แน่ใจว่ามีภาวะดังกล่าวหรือไม่”**

1. **วิธีใช้ยา**
	1. **ขนาดและวิธีใช้**
		* เติมน้ำสะอาดจนถึงคอขวด เขย่าผสมกันจนตัวยาละลายหมด
		* ทายาบนผิวหนังบริเวณที่มีอาการ ทุกครั้งหลังอาบน้ำเสร็จ
		* ยานี้สำหรับใช้ภายนอกเท่านั้น
		* ห้ามกินยานี้เด็ดขาด
	2. **ถ้าลืมทายานี้ควรทำอย่างไร**
		* ทายานี้ทันทีที่นึกขึ้นได้ แต่ถ้าใกล้กับครั้งถัดไปให้ข้ามไปทายาในครั้งถัดไป
		* ห้ามเพิ่มขนาดยาเพื่อชดเชยยาที่ลืม
	3. **ถ้าทายาเกินขนาดที่แนะนำควรทำอย่างไร**
		* ให้สังเกตอาการอย่างใกล้ชิด หากมีอาการผิดปกติที่รุนแรง ให้รีบนำส่งโรงพยาบาลทันที
2. **ข้อควรปฏิบัติระหว่างใช้ยา**
* ล้างมือให้สะอาดทุกครั้งก่อนและหลังใช้ยา
* ในกรณีที่มีการกินยานี้ ให้รีบนำตัวส่งโรงพยาบาลทันที
* หากใช้ยานี้แล้วอาการแย่ลงหรือไม่ดีขึ้น ควรปรึกษาแพทย์หรือเภสัชกร
1. **อันตรายที่อาจเกิดจากยา**
	1. **อาการที่ต้องหยุดยาแล้วรีบไปพบแพทย์**
		* บวมที่ใบหน้า เปลือกตา ริมฝีปาก ลมพิษ
		* หน้ามืด เป็นลม แน่นหน้าอก หายใจลำบาก
		* ผิวหนังลอก ผื่นแดง ตุ่มพอง มีจ้ำตามผิวหนัง
	2. **อาการที่ไม่จำเป็นต้องหยุดยา
	แต่ถ้ามีอาการรุนแรง ให้ไปพบแพทย์**
		* แสบ ร้อน บริเวณที่ทายา
2. **ควรเก็บยานี้อย่างไร**
* เก็บยาในบรรจุภัณฑ์เดิมตามที่ได้รับมา
* เก็บยาในที่แห้ง อย่าให้โดนแสงโดยตรง ควรเก็บที่อุณหภูมิไม่เกิน 30 องศาเซลเซียส [ปรับตามทะเบียนยา] ไม่ควรเก็บยาในที่ร้อนหรือชื้น เช่น ในรถ ห้องน้ำ ห้องครัว
* ยาที่ผสมน้ำแล้วจะมีอายุ 15 วัน
* เก็บยาให้พ้นมือเด็ก
1. **ลักษณะและส่วนประกอบของยา**
* **ยามีลักษณะ** เป็นผงยา สำหรับผสมกับน้ำ
* **ตัวยาสำคัญ** คือ โซเดียมไทโอซัลเฟต (sodium thiosulfate)
* **ขนาดบรรจุ** ภาชนะบรรจุขนาดไม่เกิน 15 กรัม (ตามที่ขึ้นทะเบียน)

เอกสารฉบับนี้ปรับปรุงครั้งล่าสุด 15 มีนาคม 2567

**ศึกษาข้อมูลยาเพิ่มเติมทางเว็บไซต์ของ อย.**

 แสดง URL หรือ QR code ที่เชื่อมมายังเว็บไซต์ของ อย.

**เอกสารนี้เป็นข้อมูลโดยย่อ**

**หากมีข้อสงสัยให้ปรึกษาแพทย์หรือเภสัชกร**